SARS-CoV-2

Virus korona baru, ditandokan 2019-nCoV oleh Organisasi Kesehatan Dunia (WHO) (Hanzi: 2019新型冠狀病毒) adalah salah satu anggota virus korona nan kanai infeksi panapasan. Virus iko partamo kali diidentifikasi di Kota Wuhan, Tiongkok dan manyababkan wabah koronavirus baru 2019–2020. Virus iko juga tanamo sabagai virus korona wuhan (Hanzi sederhana: 武汉冠状病毒; Hanzi tradisional: 武漢冠狀病毒), dan virus pneumonia pasa makanan lawik wuhan (Wuhan seafood market pneumonia virus).

Genom virus iko alah diurutkan. Pabandiangan urutan genetik antaro virus iko dan sampel virus lain manunjuakkan tingkek kasamoan jo SARS-CoV sagadang 79,5% dan jo virus korona kalalawa sagadang 96%. Babarapo teori bapandapek virus iko barasal dari kalalawa.

 Epidemiologi 
Panyakit akibat infeksi 2019-nCoV pado urang pertama kali tajadi pado mulo Desember 2019. Pendekatan jam molekuler manyatokan wakatu infeksi nan sarupo atau saketek labiah dulu. Wabah panyakit partamo kali tadeteksi di Kota Wuhan, Provinsi Hubei, Tiongkok pado patangahan Desember 2019. Virus iko kamudian malaweh ka Thailand (Bangkok); Jepang (Tokyo); Korea Selatan (Seoul); provinsi lain di Tiongkok Daratan; Hong Kong; Taiwan (Taoyuan); dan kamudian ka dunia internasional. Korban jiwa bajumlah 426 urang nan sabagian gadang barado di Wuhan dan sakitarnyo, dengan 20.626 kasus per 4 Februari 2020.

Pado 30 Januari 2020, wabah akibat 2019-nCoV ditatapkan sabagai darurat kesehatan global oleh Organisasi Kesehatan Dunia (WHO). WHO manciptakan istilah samantaro "panyakik panapasan akut 2019-nCoV" untuak manggambarkan panyakik nan disebabkan oleh virus iko.

 Panularan 
Panularan dari urang ka urang dikonfirmasi di Guangdong, Tiongkok. Babarapo laporan manyatokan bahwa virus alah basifat infeksius bahkan ketiko dalam maso inkubasi.

Para ilmuwan alah manaliti angko reproduksi dasar (R0) nan dipunyo virus iko. Dalam epidemiologi, angko iko manunjuakkan jumlah infeksi baru nan diangkek di satiok urang nan tainfeksi. Salah satu panaliti manyatokan bahwa setiok urang nan tainfeksi manular virus ka antaro 3 hinggo 5 urang. Panalitian lain mampakirokan R0 sagadang 1,4 hinggo 3,8. Selain itu, virus iko diketahui talok manular dalam rantai infeksi sabanyak ampek urang.

 Pangobatan 
Saat iko indak ado ubek khusus untuak 2019-nCoV sehinggo parawatan difokuskan pado pengurangan gajala. Pusat Pangandalian dan Pancegahan Panyakit Tiongkok (CDC Tiongkok) sedang manguji prosedur parawatan pneumonia nan ado ada untuak diterapkan pado pneumonia akibat virus korona.

Panggunoan ubek antivirus nan ado sadang diteliti, tamasuak protease inhibitor sarupo indinavir, saquinavir, remdesivir, lopinavir/ritonavir dan interferon beta. Efektivitas antibodi monoklonal nan alah diidentifikasi juo sadang diselidiki.

Pado 2 Februari 2020, Thailand malaporkan pengobatan nan barasil untuak ciek pasien. Dr. Kriengsak Attipornwanich dari Umah Sakit Rajavithi di Bangkok mangatokan saat konferensi pers Kementerian Kesehatan Thailand, seorang padusi Tiongkok baumua 71 tahun dari Wuhan dinyatokan negatif virus korona 48 jam sasudah dokter maagiah ubet anti-HIV lopinavir dan ritonavi dalam kombinasi jo ubet influenza oseltamivir.

 Virologi 
kiri|jmpl|Replikasi virus dari virus korona.
Pado 22 Januari 2020, Journal of Medical Virology manabikkan laporan analisis genom nan manjalehkan bahwa ula di daerah Wuhan adalah "reservoir binantang lia nan paling mungkin" untuk virus iko, tapi diparalukan labiah banyak panalitian. Rekombinasi homolog mungkin manyababkan peristiwa iko. Babarapo ilmuwan picayo bahwa panyakik iko bamulo dari Bungarus multicinctus, ula nan paliang babiso nan dijua di pasa Wuhan. Berito di Nature mengkritik artikel Journal of Medical Virology dengan manyatokan bahwa ula paliang indak mungkin manjadi reservoir, dan labiah mungkin pado mamalia. Banyak virolog juga paliang maragukan peranan ula sabagai inang parantaro.

Salamo 17 tahun panalitian tantang asal-mulo epidemi SARS 2003, banyak virus korona kalalawa nan manyarupoi SARS (SARS-like) diisolasi dan diurutkan, kabanyakan dari inyo barasal dari genus Rhinolophus. Dengan genom nan cukuik, rekonstruksi batang filogenetik untuak tau sejarah mutasi virus korona dapek dilakukan.

Virus korona baru iko (2019-nCoV) barado dalam kategori virus korona nan manyarupoi SARS. Duo urutan genom dari Rhinolophus sinicus dengan kamiripan 80% alah dipublikasikan pado tahun 2015 dan 2017. Samantaro itu, artikel pracetak di jurnal bioRxiv nan ditulis oleh panaliti dari Institut Virologi Wuhan, Umah Sakit Jinyintan Wuhan, Universitas Akademi Sains Tiongkok, dan CDC Provinsi Hubei manyatokan bahwa virus korona iko kamungkinan barasal dari kalalawa, karano analisis inyo manunjuakkan bahwa nCoV-2019 punyo kamiripan 96% jo koronavirus kalalawa nan diisolasi dari kalalawa Rhinolophus affinis. Sabagai pabandiangan, jumlah mutasi ko mirip jo jumlah mutasi nan diparatikan salamo 10 tahun pado flu manusia H3N2.

Binatang nan dijua sabagai makanan dicurigai sabagai reservoir atau perantaro virus kareno banyak dari individu na tainfeksi partamo kali adolah pakarajo di Pasa Makanan Lawik Huanan. Akibatnyo, inyo tapapar kontak nan labiah gadang jo binantang.

 Filogenetik jo taksonomi 
Virus 2019-nCoV tagolong dalam genus Betacoronavirus (Beta-CoV) dalam kaluarga Coronaviridae. Panyakik nan disebabkan Coronaviridae dapek bakisar dari pilek biaso hinggo panyakik nan labiah parah sarupo sindrom pernapasan Timur Tengah (MERS) dan sindrom pernapasan akut berat (SARS). Virus korona adolah kaluarga virus nan laweh, tapi hanyo anam virus (229E, NL63, OC43, HKU1, MERS-CoV, dan SARS-CoV) nan sabalunyo diketahui mainfeksi uang; 2019-nCoV merupokan bantuak katujuah nan mainfeksi urang.

Urutan genom betacoronavirus Wuhan manunjuakkan kasamoan jo betacoronavirus nan ditamukan pado kalalawa. Namun, virus iko sacaro genetik babeda dari coronavirus lain sarupo coronavirus terkait SARS dan MERS. Genus betacoronavirus tadiri ampek garis katurunan (subgenus), 2019-nCoV basamo jo SARS-CoV digolongkan dalam garis katurunan B (subgenus Sarbecovirus).

Sajumlah genom virus korona baru iko alah diisolasi dan dilaporkan tamasuak BetaCoV/Wuhan/IVDC-HB-01/2019, BetaCoV/Wuhan/IVDC-HB-04/2020, BetaCoV/Wuhan/IVDC-HB-05/2019, BetaCoV/Wuhan/WIV04/2019, dan BetaCoV/Wuhan/IPBCAMS-WH-01/2019 dari CDC Tiongkok, Institut Biologi Patogen, dan Umah Sakit Jinyintan Wuhan. Panjang urutan RNA nan dimilikinyo sakitar 30 kbp. Model struktural komparatif dari protease koronavirus 2019-nCoV disadiokan oleh Innophore GmbH, dengan babarapo pacuboan ubek malawan inhibitor protease virus alah dilakukan. Analisis filogenetik untuak sampel disadiokan oleh Nextstrain.

 Struktur biologi 
ka|jmpl|Diagram pita Innophore Phyre2 dari Protease 2019-nCoV, target prospektif untuak ubat antivirus
Publikasi genom mambari jalan pado babarapo pemodelan protein untuak protein pangiket reseptor (RBD), adolah protein spike (S). Protein S diketahui mampatahankan afinitas nan cukuik terhadap reseptor enzim pengubah angiotensin 2 (ACE2) dan manggunokannyo untuak masuak ka dalam sel. Pado 22 Januari, dua kalompok nan babeda (ciek di Tiongkok nan bakarajo jo virus cukuik dan ciek di AS nan bakarajo jo genetik baliak) secaro independen menunjuakkan paranan ACE2 sabagai reseptor untuak 2019-nCoV.

Untuak mancari protease inhibitor nan potensial, enzim endopeptidase C30 dari poliprotein rangka baco tabuka 1a (Orf1a) juga dimodelkan untuak percobaan docking ubek. Innophore alah mahasilkan duo model komputasi badasarkan protease SARS, dan Akademi Ilmu Pengetahuan Tiongkok alah mahasilkan struktur eksperimental rekombinan protease 2019-nCoV nan alun dipublikasikan 

 Pengembangan vaksin 
Pado bulan Januari 2020, babarapo organisasi dan lembaga mulai bakarajo untuak mambuek vaksin untuak virus korona Wuhan badasarkan genom nan dipublikasikan. Di Tiongkok, CDC Tiongkok sadang mangambangkan vaksin untuak virus 2019-nCoV.

Tigo proyek vaksin sadang didukuang oleh Koalisi Inovasi Kesiapsiagaan Epidemi (CEPI), tamasuak ciek proyek perusahaan bioteknologi Moderna dan proyek lainnyo oleh Universitas Queensland Australia. Institut Kesehatan Nasional Amerika Serikat (NIH) bakarajo samo jo Moderna untuak mambuek vaksin RNA nan cocok jo protein permukaan (protein spike) virus korona, nan diharokkan untuak mamulai produksi pado Mei 2020. Di Australia, Universitas Queensland sadang manyalidiki potensi vaksin penjepit molekuler nan sacaro genetik akan memodifikasi protein virus untuak mambueknyo maniru virus korona dan marangsang reaksi kekebalan.

Dalam proyek independen, Agensi Kesehatan Masyarakat Kanada alah maizinkan Organisasi Vaksin dan Panyakik Menular-Pusat Vaksin Internasional (VIDO-InterVac) di Universitas Saskatchewan untuak mulai mangambangkan vaksin. VIDO-InterVac manargetkan produksi vaksin dan pengujian terhadap binatang pado Maret 2020, dan pengujian terhadap manusia pado 2021.

Fakultas Kedokteran Imperial College di London punyo dana untuak mangambangkan vaksin dan mambaoknyo ka pangujian binatang, fase panalitian nan diarokkan akan salasai pado partangahan Februari 2020.

 Rujuakan 

Kategori:Halaman dengan terjemahan tak tertinjau